# HellasGrid

### Από τη Βικιπαίδεια, την ελεύθερη εγκυκλοπαίδεια

Στα πλαίσια του προγράμματος "Κοινωνία της Πληροφορίας" αποφασίστηκε η σύσταση και συγκρότηση Ομάδας Εργασίας για Τεχνολογίες Grid (HellasGrid Task Force).

Βασικό έργο της εν λόγω Ομάδας Εργασίας θα είναι:

- Ο συντονισμός και η γνωμοδότηση προς τη Διαχειριστική Αρχή του Επιχειρησιακού Προγράμματος "Κοινωνία της Πληροφορίας" επί των σχετικών δράσεων σε όλους τους άξονες του Επιχειρησιακού Προγράμματος ('Aξονας 1. "Παιδεία και Πολιτισμός", 'Aξονας 2. "Πολίτης και Ποιότητα Ζωής", 'Aξονας 3. "Ανάπτυξη και Απασχόληση", 'Aξονας 4. "Επικοινωνίες").
- Η κατάθεση συγκεκριμένων προτάσεων για ένταξη δράσεων στο Ε.Π της ΚτΠ που προωθούν την ανάπτυξη των κατανεμημένων υπηρεσιών υπερ-υπολογιστικού πλέγματος Grid και σε περιφερειακή βάση, σε χώρους όπως φυσική υψηλών ενεργειών, αστρονομία, υπολογιστική χημεία, μετεωρολογία, βιο-πληροφορική καθώς και εφαρμογές κατανεμημένης τηλε-συνεργασίας υψηλών απαιτήσεων και εικονικής πραγματικότητας (γενικά εφαρμογές e-science και e-Learning υψηλών προδιαγραφών).
- Η στήριξη της διεθνούς εκπροσώπησης της χώρας αλλά και η συλλογή και επεξεργασία βέλτιστων πρακτικών σε διεθνές επίπεδο
- Ο σχεδιασμός και οι προτάσεις δράσεων ευαισθητοποίησης σε διάφορα επίπεδα με ταυτόχρονη λειτουργία σχετικού δικτυακού τόπου ενημέρωσης (www.HellasGrid.gr )
- Η παροχή προτάσεων και κατευθυντήριων γραμμών προς όλους τους ερευνητικούς και εκπαιδευτικούς φορείς σε σχέση με τις διαθέσιμες συστάσεις (standards), τις κυρίαρχες τάσεις σε θέματα αρχιτεκτονικής και υλοποίησης και γενικά τις διεθνείς πρακτικές όπως αυτές απορρέουν μεταξύ άλλων από το Global Grid Forum http://www.ggf.org, με στόχο τη δημιουργία μιας "βασικής πλατφόρμας" υπηρεσιών κατανεμημένου υπερυπολογιστικού πλέγματος-Grid.
- Η σύνταξη και υποβολή στην πολιτική ηγεσία των αρμοδίων Υπουργείων (Υπουργείο Ανάπτυξης με ευθύνη για τη χάραξη και εφαρμογή της εθνικής πολιτικής έρευνας και ανάπτυξης, Υπουργείο Εθνικής Παιδείας και Θρησκευμάτων με ευθύνη για την ένταξη των τεχνολογιών πληροφορίας και επικοινωνιών στη διαδικασία μάθησης, Υπουργείο Οικονομίας και Οικονομικών με ευθύνη για το Επιχειρησιακό Πρόγραμμα "Κοινωνία της Πληροφορίας", Υπουργείο Μεταφορών και Επικοινωνιών ως φορέας άσκησης πολιτικής Δικτύων ευρυζωνικής πρόσβασης) κειμένων στρατηγικής όσον αφορά στην ανάπτυξη των κατανεμημένων υπηρεσιών υπερ-υπολογιστικού πλέγματος Grid.

Τα προαναφερόμενα κείμενα στρατηγικής θα περιλαμβάνουν μεταξύ άλλων τα εξής:

- Ανασκόπηση διεθνούς εμπειρίας / Best practices
- Τα οφέλη των κατανεμημένων υπηρεσιών υπερ-υπολογιστικoού πλέγματος Grid και η συμβολή τους στην Κοινωνία της Πληροφορίας στην Ελλάδα
- Ανασκόπηση διεθνούς εμπειρίας / Best practices
- Ανάπτυξη και παροχή των υπηρεσιών Grid: προβλήματα και τρόποι επίλυσης, πρότυπα κλπ
- Σχέδιο δράσης: σχεδιασμός πολιτικών, εναλλακτικά μοντέλα ανάπτυξης, προτεινόμενες παρεμβάσεις και εκτίμηση απαιτούμενων επενδύσεων.

## [Επεξεργασία] Εξωτερικοί σύνδεσμοι

- http://www.eu-egee.org
- http://www.egee-see.org
- http://www.hellasgrid.gr
- http://www.hellasgrid.gr/content/downloads/strathgikh.pdf

Το άρθρο αυτό χρειάζεται επέκταση. Βοηθήστε τη Βικιπαίδεια επεκτείνοντάς το!
Ανακτήθηκε από "http://el.wikipedia.org../../../h/e/l/HellasGrid_7ddc.html"

Κατηγορία: Επέκταση

##### Views

- Άρθρο
- Συζήτηση
- Τελευταία έκδοση

##### Αναζήτηση